CELEX: 32013R1055
Language: da
Date: 2013-10-25 00:00:00
Title: Kommissionens gennemførelsesforordning (EU) nr. 1055/2013 af 25. oktober 2013 om godkendelse af et præparat af orthophosphorsyre som tilsætningsstof til foder til alle dyrearter  EØS-relevant tekst

30.10.2013   
            
            
               DA
            
            
               Den Europæiske Unions Tidende
            
            
               L 288/57
            
         KOMMISSIONENS GENNEMFØRELSESFORORDNING (EU) Nr. 1055/2013
   af 25. oktober 2013
   om godkendelse af et præparat af orthophosphorsyre som tilsætningsstof til foder til alle dyrearter
   (EØS-relevant tekst)
   EUROPA-KOMMISSIONEN HAR —
   under henvisning til traktaten om den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
   ud fra følgende betragtninger:
   
               (1)
            
            
               Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af sådanne godkendelser. Forordningens artikel 10 indeholder bestemmelser om en ny vurdering af tilsætningsstoffer, der er godkendt i henhold til Rådets direktiv 70/524/EØF (2).
            
         
               (2)
            
            
               Et præparat af orthophosphorsyre blev godkendt uden tidsbegrænsning i overensstemmelse med direktiv 70/524/EØF som tilsætningsstof til foder til alle dyrearter ved Kommissionens direktiv 76/603/EØF (3). Præparatet blev derpå opført i fællesskabsregistret over fodertilsætningsstoffer som et eksisterende produkt, jf. artikel 10, stk. 1, i forordning (EF) nr. 1831/2003.
            
         
               (3)
            
            
               Der er indgivet en ansøgning om en ny vurdering af orthophosphorsyre CAS-nr. 7664-38-2, som tilsætningsstof til alle dyrearter til brug i foder i henhold til artikel 10, stk. 2, i forordning (EF) nr. 1831/2003 sammenholdt med artikel 7 i samme forordning, ligesom der er anmodet om, at tilsætningsstoffet klassificeres i tilsætningsstofkategorien »teknologiske tilsætningsstoffer« og den funktionelle gruppe »konserveringsmidler«. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003. Ansøgningen omfatter også andre anvendelser af det samme stof, for hvilke der endnu ikke er truffet nogen afgørelse.
            
         
               (4)
            
            
               Den Europæiske Fødevaresikkerhedsautoritet (»autoriteten«) konkluderede i sin udtalelse af 13. december 2012 (4), at orthophosphorsyre under de foreslåede betingelser for anvendelse ikke har skadelige virkninger på dyrs eller menneskers sundhed og ikke forventes at udgøre yderligere risici for miljøet, samt at det har potentialet til at bevare foder. Autoriteten konkluderede også, at der ikke ville opstå sikkerhedsmæssige problemer for brugerne, forudsat at der træffes passende beskyttelsesforanstaltninger. Autoriteten har ligeledes gennemgået den rapport om analysemetoden for fodertilsætningsstoffet i foder, der blev forelagt af det i henhold til forordning (EF) nr. 1831/2003 oprettede referencelaboratorium.
            
         
               (5)
            
            
               Vurderingen af præparatet af orthophosphorsyre viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af dette præparat godkendes som anført i bilaget til nærværende forordning.
            
         
               (6)
            
            
               Da der ikke er sikkerhedsmæssige forhold, der nødvendiggør øjeblikkelig gennemførelse af ændringerne af godkendelsesbetingelserne, bør der indrømmes en overgangsperiode til afvikling af eksisterende lagre af tilsætningsstoffet samt forblandinger og foderblandinger indeholdende tilsætningsstoffet, som er godkendt ved direktiv 76/603/EØF.
            
         
               (7)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE FORORDNING:
   Artikel 1
   Det i bilaget opførte præparat, som tilhører tilsætningsstofkategorien »teknologiske tilsætningsstoffer« og den funktionelle gruppe »konserveringsmidler«, tillades anvendt som fodertilsætningsstof på de betingelser, der er fastsat i samme bilag.
   Artikel 2
   Det i bilaget opførte præparat og foder, der indeholder dette præparat, som er produceret og mærket før den 19. maj 2014 i overensstemmelse med de regler, der fandt anvendelse før den 19. november 2013, kan fortsat markedsføres og anvendes, indtil de eksisterende lagre er opbrugt.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 25. oktober 2013.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 268 af 18.10.2003, s. 29.
   
      (2)  EFT L 270 af 14.12.1970, s. 1.
   
      (3)  EFT L 198 af 23.7.1976, s. 10
   
   
      (4)  EFSA Journal 2013, 11(1):3043.
   
      BILAG
      
                  Tilsætningsstoffets identifikationsnummer
               
               
                  Navn på indehaveren af godkendelsen
               
               
                  Tilsætningsstof
               
               
                  Sammensætning, kemisk betegnelse, beskrivelse og analysemetode
               
               
                  Dyreart eller -kategori
               
               
                  Maksimumsalder
               
               
                  Minimumsindhold
               
               
                  Maksimumsindhold
               
               
                  Andre bestemmelser
               
               
                  Godkendelse gyldig til
               
            
                  mg/kg fuldfoder med et vandindhold på 12 %
               
            
                  
                     Kategori: teknologiske tilsætningsstoffer. Funktionel gruppe: konserveringsmidler
                  
               
            
                  1a338
               
               
                  —
               
               
                  Orthophosphorsyre
               
               
                  
                               
                           
                           
                              
                                 Tilsætningsstoffets sammensætning
                              
                              Præparat af orthophosphorsyre
                              (67 %-85,7 %) w/w (vandig opløsning)
                           
                        
                               
                           
                           
                              
                                 Virksomt stof
                              
                              Orthophosphorsyre
                              H3PO4
                              
                              CAS-nr. 7664-38-2
                              Flygtig syre: ≤ 10 mg/kg (som eddikesyre)
                              Chlorider: ≤ 200 mg/kg (som chlor)
                              Sulfater: ≤ 1 500 mg/kg (som CaSO4)
                           
                        
                               
                           
                           
                              
                                 Analysemetode
                                  (1)
                              
                              Til bestemmelse af orthophosphorsyre i fodertilsætningsstoffet: titrering med natriumhydroxid (JECFA-monografien »phosphoric acid« (2))
                           
                        
               
                  Alle dyrearter
               
               
                  —
               
               
                  —
               
               
                  —
               
               
                  
                              1.
                           
                           
                              Sikkerhedsforanstaltninger: Der bæres åndedrætsværn, beskyttelsesbriller, handsker og beskyttelsesbeklædning under håndteringen.
                           
                        
                              2.
                           
                           
                              Indholdet af phosphor skal angives på forblandingens etiket
                           
                        
               
                  19. november 2023
               
            
         (1)  Nærmere oplysninger om analysemetoderne findes på referencelaboratoriets hjemmeside: www.irmm.jrc.be/crl-feed-additives
      
         (2)  JECFA-monografien »Phosphoric acid«, http://www.fao.org/ag/agn/jecfa-additives/specs/Monograph1/Additive-312.pdf